લગભગ ૧૬ મહિના બાદ આંતરરાષ્ટ્રીય ક્રિકેટના વાપસી કરનારો દક્ષિણ આફ્રિકાના ઓફ સ્પિનર ડેન પીએટે મેદાન પર આવતાં જ શાનદાર પ્રદર્શન કર્યું. પીએટ ગત વર્ષે ખભાની ઈજા સામે ઝઝૂમી રહ્યો હતો, જેના કારણે તેની કરિયર પણ દાવ પર લાગી ગઈ હતી, પરંતુ ભારત વિરુદ્ધ ચોથી ટેસ્ટના પહેલા દિવસે તેણે પોતાનું સર્વશ્રેષ્ઠ પ્રદર્શન કર્યું. પીએટે ગઈ કાલની રમત પૂરી થયા બાદ કહ્યું કે, ”હું જાણતો હતો કે મારે વાપસી માટે લાંબી રાહ જોવી પડશે. આ વાસ્તવમાં મારા માટે ભાવનાત્મક અને શારીરિક રૂપથી ઘણો મુશ્કેલ સમય હતો.”